pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน เสริมศักยภาพบุคลากร ชู GLP มุ่งดูแลแรงงานทั้งระบบ
วันพฤหัสบดีที่ 11 มกราคม 2561
ก.แรงงาน เสริมศักยภาพบุคลากร ชู GLP มุ่งดูแลแรงงานทั้งระบบ
กระทรวงแรงงาน มุ่งดูแลแรงงานทั้งระบบ ใช้ GLP ยกระดับคุณภาพชีวิตแรงงานและเพิ่มโอกาส  ทางการค้า ตั้งเป้าส่งเสริม 12,000 แห่ง พร้อมเสริมศักยภาพบุคลากรให้มีความรู้ความเข้าใจที่ถูกต้อง
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กระทรวงแรงงาน โดยพลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ได้ให้ความสําคัญและกําหนดเป็นนโยบายเน้นหนักในการผลักดันและเร่งรัดแก้ไขปัญหาการค้ามนุษย์ด้านแรงงาน การทําประมงผิดกฎหมายด้านแรงงาน แรงงานบังคับ และแรงงานเด็กในรูปแบบที่เลวร้ายที่ส่งผลกระทบไปถึงการส่งออกสินค้าของไทย จึงมีความจําเป็นอย่างยิ่งที่ทุกภาคส่วนต้องร่วมมือกันยกระดับมาตรฐานด้านแรงงานให้เป็นไปตามหลักสากล เพื่อเพิ่มโอกาสทางการค้าและคุณภาพชีวิตที่ดีของแรงงาน แนวปฏิบัติการใช้แรงงานที่ดี (GLP) จะเป็นเครื่องมืออย่างหนึ่งที่สถานประกอบกิจการสามารถนําไปใช้เป็นแนวทางในการปรับปรุงสภาพการจ้าง สภาพการทํางาน และยังเป็นการส่งเสริมการปฏิบัติตามมาตรฐานทางกฎหมาย ซึ่งที่ผ่านมา กสร.ได้ส่งเสริมสถานประกอบกิจการในอุตสาหกรรมประมงทะเลและกิจการที่เกี่ยวข้อง และฟาร์มเพาะเลี้ยงกุ้ง อุตสาหกรรมสัตว์ปีก สําหรับปีงบประมาณ พ.ศ. 2561 จะมุ่งเน้นการจัดทํา GLP สําหรับสถานประกอบกิจการทั่วไป โดยตั้งเป้าส่งเสริมสถานประกอบกิจการเพื่อนํา GLP ไปใช้ในการบริหารจัดการแรงงาน 12,000 แห่ง
อธิบดีกสร. กล่าวต่อไปว่า การดําเนินงานส่งเสริมให้สถานประกอบกิจการนํา GLP ไปใช้ในการบริหารจัดการแรงงาน จึงมีความจําเป็นที่เจ้าหน้าที่หน่วยปฏิบัติจะต้องมีความรู้ ความเข้าใจเกี่ยวกับ GLP ทุกด้าน กสร. จึงได้จัดประชุมเชิงปฏิบัติการเพื่อเพิ่มสมรรถนะให้กับเจ้าหน้าที่หน่วยปฏิบัติจากกรมสวัสดิการและคุ้มครองแรงงานทั้งส่วนกลาง ส่วนภูมิภาค รวม 100 คน เพื่อให้เจ้าหน้าที่มีความรู้ ความเข้าใจเกี่ยวกับ GLP และฝึกเป็นวิทยากรเพื่อเป็นที่ปรึกษาให้คําแนะนําสถานประกอบกิจการได้อย่างถูกต้องจนสามารถปรับปรุงสภาพการจ้างและสภาพการทํางานได้สอดคล้องกับกฎหมาย และสามารถขยายผลการนําไปใช้และเข้าสู่ระบบมาตรฐานแรงงานให้ได้อย่างกว้างขวางต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย กทม.สนองนโยบายนายกรัฐมนตรีเตรียมเปิดเดินเรือคลองผดุง ก.ย.นี้ มุ่งระบายรถบนถนน เชื่อมหัวลำโพง-เจ้าพระยา ควบคู่แผนส่งเสริมการค้าการท่องเที่ยว ฟื้นฟูวิถีชีวิตไทย
วันจันทร์ที่ 17 ตุลาคม 2559
โฆษกรัฐบาลเผย กทม.สนองนโยบายนายกรัฐมนตรีเตรียมเปิดเดินเรือคลองผดุง ก.ย.นี้ มุ่งระบายรถบนถนน เชื่อมหัวลําโพง-เจ้าพระยา ควบคู่แผนส่งเสริมการค้าการท่องเที่ยว ฟื้นฟูวิถีชีวิตไทย
โฆษกรัฐบาลเผย กทม.สนองนโยบายนายกรัฐมนตรีเตรียมเปิดเดินเรือคลองผดุง ก.ย.นี้ มุ่งระบายรถบนถนน เชื่อมหัวลําโพง-เจ้าพระยา ควบคู่แผนส่งเสริมการค้าการท่องเที่ยว ฟื้นฟูวิถีชีวิตไทย
พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ในเดือนกันยายนนี้ กทม.จะเริ่มนําร่องให้บริการเรือโดยสารในคลองผดุงกรุงเกษม จากท่าเรือหัวลําโพงถึงท่าเรือเทเวศน์ ระยะทาง 5 กม.ตามนโยบายของพลเอก ประยุทธ์ จันทร์โอชา นายกรัฐมนตรี เพื่อระบายการจราจรทางถนนที่คับคั่งจากสถานีรถไฟหัวลําโพงไปยังแม่น้ําเจ้าพระยา และส่งเสริมการท่องเที่ยวทางน้ํา
“การดําเนินงานแบ่งเป็น 2 ระยะ โดยระยะที่ 1 จะดําเนินการก่อสร้างท่าเรือใหม่ในคลองผดุง 1 ท่าเรือ คือ ท่าเรือเทวราชกุญชร ซึ่งคาดว่าจะแล้วเสร็จในเดือน ก.ย.นี้ รวมทั้งปรับปรุงเรือของสํานักระบายน้ํา จํานวน 4 ลํา โดยใส่หลังคาคลุมกันแดดและฝน จัดที่นั่ง และอุปกรณ์ความปลอดภัย เพื่อให้บริการประชาชน เดินทางเชื่อมต่อสถานีรถไฟหัวลําโพง สถานีรถไฟฟ้าใต้ดินสถานีหัวลําโพง กับเรือด่วนเจ้าพระยาที่ท่าเรือเทเวศร์
ระยะที่ 2 จะดําเนินการปรับปรุงภูมิทัศน์คลองผดุงกรุงเกษม ขุดลอก ดูดเลนในคลองและซ่อมแซมผนังเขื่อนตามแนวคลอง พร้อมทั้งจัดหาเรือโดยสารเพิ่มเติม เพื่อส่งเสริมการท่องเที่ยวและการพาณิชย์ โดยคาดว่าจะเริ่มเดินเรือในคลองได้ราว เดือน มี.ค.60"
พลตรี สรรเสริญ กล่าวต่อว่า นายกรัฐมนตรีฝากขอบคุณ กทม. ที่ได้นํานโยบายไปสู่การปฏิบัติจนเกิดผล โดยอยากให้ดําเนินการอย่างต่อเนื่อง ยั่งยืน คํานึงถึงความสะดวกของประชาชน รวมทั้งกําชับให้ดูแลเรื่องของสภาพเรือ และจิตสํานึกของคนขับ เพื่อความปลอดภัยของผู้โดยสาร
“ท่านนายกฯ ย้ําว่า รัฐบาลให้ความสําคัญกับการพัฒนาระบบคมนาคมขนส่งในเมือง เพื่อบรรเทาปัญหาการจราจรติดขัดหนาแน่น โดยเร่งรัดโครงการก่อสร้างทางพิเศษ รถไฟฟ้า รวมถึงเรือโดยสารในแม่น้ําลําคลองต่าง ๆ
โดยเฉพาะการสัญจรทางน้ํานั้น ขอให้คิดเพิ่มเติมเรื่องการฟื้นฟูวิถีชีวิตแบบดั้งเดิม ซึ่งเป็นเอกลักษณ์ของประเทศไทย เช่น การขายสินค้า อาหารในเรือ การเดินทางท่องเที่ยวสัมผัสชีวิตความเป็นอยู่ริมน้ํา เพื่อดึงดูดนักท่องเที่ยว ด้วย”
--------------------------------
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-รัฐบาลสนับสนุนแล็บประชารัฐยกระดับมาตรฐานสินค้าท้องถิ่นไทย
วันศุกร์ที่ 5 มกราคม 2561
รัฐบาลสนับสนุนแล็บประชารัฐยกระดับมาตรฐานสินค้าท้องถิ่นไทย
เพื่อให้ชุมชนสามารถพัฒนาผลิตภัณฑ์โดยใช้องค์ความรู้และงานวิจัยมาช่วยเพิ่มมูลค่า ให้ได้มาตรฐานที่เป็นที่ยอมรับในระดับสากล
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสนับสนุนการตรวจวิเคราะห์ทางห้องปฏิบัติการหรือแล็บประชารัฐ ช่วยยกระดับมาตรฐานและสร้างมูลค่าเพิ่มให้กับสินค้าอาหารและเกษตร และผลิตภัณฑ์อื่น ๆ รวมทั้งสร้างความเชื่อมั่นด้านความปลอดภัยแก่ผู้บริโภค โดยเตรียมมอบคูปองตรวจวิเคราะห์มาตรฐานสินค้าและผลิตภัณฑ์มูลค่า 5,000 บาท ให้กับผู้ประกอบการ SMEs OTOP วิสาหกิจชุมชน และเกษตรกร เพื่อให้บริการตรวจวัดสารปนเปื้อน ตรวจวิเคราะห์ตามมาตรฐานภาครัฐ ตรวจฉลากโภชนาการ และให้คําปรึกษาด้านมาตรฐานการผลิตอาหาร สําหรับผู้ประกอบการที่สนใจติดต่อได้ที่สํานักงานแล็บประชารัฐ จ.เชียงใหม่ ขอนแก่น ฉะเชิงเทรา สมุทรสาคร สงขลา และกทม. หรือดูรายละเอียดเพิ่มเติมได้ที่ www.centrallabthai.com หรือโทรศัพท์ 08 9249 0665
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- " ยุติธรรม " ขับเคลื่อนงานประชาสัมพันธ์ภายใต้โครงการประชุมเครือข่ายความร่วมมือด้านการสื่อสารงานยุติธรรมสู่ประชาชน
วันศุกร์ที่ 4 ตุลาคม 2562
" ยุติธรรม " ขับเคลื่อนงานประชาสัมพันธ์ภายใต้โครงการประชุมเครือข่ายความร่วมมือด้านการสื่อสารงานยุติธรรมสู่ประชาชน
นายวัลลภ นาคบัว รองโฆษกกระทรวงยุติธรรม ปฏิบัติหน้าที่แทนโฆษกกระทรวงยุติธรรม เป็นประธานการประชุมเพื่อพิจารณาแนวทางการขับเคลื่อนงานประชาสัมพันธ์กระทรวงยุติธรรม ภายใต้โครงการประชุมเครือข่ายความร่วมมือด้านสื่อสารงานยุติธรรมสู่ประชาชน ครั้งที่ ๑/๒๕๖๓
ในวันศุกร์ที่ ๔ ตุลาคม ๒๕๖๒ ณ ห้องประชุมกระทรวงยุติธรรม ๖ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายวัลลภ นาคบัว รองโฆษกกระทรวงยุติธรรม
ปฏิบัติหน้าที่แทนโฆษกกระทรวงยุติธรรม
เป็นประธานการประชุมเพื่อพิจารณาแนวทางการขับเคลื่อนงานประชาสัมพันธ์กระทรวงยุติธรรม
ภายใต้โครงการประชุมเครือข่ายความร่วมมือด้านสื่อสารงานยุติธรรมสู่ประชาชน
ครั้งที่ ๑/๒๕๖๓
เพื่อรับทราบแนวทางการดําเนินการประชาสัมพันธ์ของกระทรวงยุติธรรม
ตามนโยบายของ นายสมศักดิ์ เทพสุทิน รัฐมนตรีว่าการกระทรวงยุติธรรม
และการเสนอชื่อโฆษกและรองโฆษกกระทรวงยุติธรรม
ตลอดจนรายชื่อโฆษกของหน่วยงานในสังกัดกระทรวงยุติธรรม
พร้อมทั้งสรุปช่องทางการส่งข่าวที่เกี่ยวข้องกับกระทรวงยุติธรรม
และข่าวที่เกี่ยวข้องกับกระบวนการยุติธรรม
ในการนี้ ได้พิจารณาแนวทางการชี้แจงประเด็นสําคัญที่ทันต่อสถานการณ์ (IO)
ของหน่วยงานในสังกัดกระทรวงยุติธรรม
ตามกรอบนโยบายการปฏิบัติการข่าวสารของรัฐบาล
รัฐบาลไทย-ข่าวทำเนียบรัฐบาล-กสอ.ชูกองทุน 3 พันล้าน ไร้ดอก 7 ปี เร่งปรับหนี้เสีย พร้อมยกระดับเอสเอ็มอี เตรียมส่งทีมโค้ชชิ่งผู้ประกอบการไม่ให้เกิด NPL เพิ่ม
วันจันทร์ที่ 5 มิถุนายน 2560
กสอ.ชูกองทุน 3 พันล้าน ไร้ดอก 7 ปี เร่งปรับหนี้เสีย พร้อมยกระดับเอสเอ็มอี เตรียมส่งทีมโค้ชชิ่งผู้ประกอบการไม่ให้เกิด NPL เพิ่ม
กสอ.ชูกองทุน 3 พันล้าน ไร้ดอก 7 ปี เร่งปรับหนี้เสีย พร้อมยกระดับเอสเอ็มอี เตรียมส่งทีมโค้ชชิ่งผู้ประกอบการไม่ให้เกิด NPL เพิ่ม
รัฐบาลไทย-ข่าวทำเนียบรัฐบาล-นายดรุณ แสงฉาย อธิบดีกรมท่าอากาศยาน ติดตามความคืบหน้าโครงการก่อสร้างท่าอากาศยานเบตง จังหวัดยะลา
วันอังคารที่ 6 มิถุนายน 2560
นายดรุณ แสงฉาย อธิบดีกรมท่าอากาศยาน ติดตามความคืบหน้าโครงการก่อสร้างท่าอากาศยานเบตง จังหวัดยะลา
นายดรุณ แสงฉาย อธิบดีกรมท่าอากาศยาน กระทรวงคมนาคม พร้อมด้วยผู้บริหารกรมท่าอากาศยาน (ทย.) ติดตามความคืบหน้า และเร่งรัดโครงการก่อสร้างท่าอากาศยานเบตง จังหวัดยะลา เมื่อวันที่ 26 - 28 พฤษภาคม 2560 และประชุมร่วมกับหน่วยงานที่เกี่ยวข้อง สรุปสาระสําคัญดังนี้
1. ให้เจ้าหน้าที่ ทย. ผู้ควบคุมงานก่อสร้างในพื้นที่ประสานงานกับกองกํากับการตํารวจตระเวนชายแดนที่ 44 ยะลา ขอความอนุเคราะห์ให้จัดกําลังในการตั้งหน่วยรักษาความปลอดภัยและลาดตระเวนบริเวณทางเข้าพื้นที่ก่อสร้างท่าอากาศยานเบตง เนื่องจากเป็นพื้นที่เสี่ยงภัยและมีความอ่อนไหว เพื่อให้การปฏิบัติงานมีความปลอดภัย และป้องกันเหตุร้ายที่อาจเกิดขึ้น ซึ่งเป็นไปตามแผนประเมินความเสี่ยง
2. ในระหว่างการก่อสร้าง ให้บริษัทที่ปรึกษาควบคุมงานดําเนินการจัดทําแผนความปลอดภัย ในการก่อสร้าง และควบคุมให้เป็นไปตามแผนที่กําหนดไว้อย่างเคร่งครัด
3. ให้บริษัทที่ปรึกษาจัดทําแนวทางการป้องกันการก่อสร้างไม่ให้เกิดผลกระทบจากการไหลของน้ําที่เปลี่ยนทิศทางเข้าไปพื้นที่ของประชาชน พร้อมทั้งให้ตรวจสอบจํานวนครัวเรือนที่จะได้รับผลกระทบ และพบปะเพื่อสร้างความเข้าใจ และหาแนวทางแก้ไขหากประชาชนได้รับผลกระทบ โดยต้องดําเนินการให้มีผลกระทบกับประชาชนน้อยที่สุด
4. การจัดซื้อที่ดินที่ยังไม่สามารถจัดซื้อได้ จํานวน 5 แปลง จากเจ้าของที่ดิน 3 ราย จํานวน 9 ไร่ ให้ดําเนินการบูรณาการร่วมระหว่าง ทย. กับอําเภอเบตง และฝ่ายความมั่นคง ในการนี้ นายดรุณ แสงฉาย ได้หารือกับ นายดํารงค์ ดีสกูล นายอําเภอเบตง ซึ่งได้รับความร่วมมือเป็นอย่างดี โดยนายอําเภอเบตง เจ้าหน้าที่ ทย. จะเชิญเจ้าของที่ดินมาเจราจรเรื่องการซื้อที่ดินอีกครั้ง ในวันที่ 2 มิถุนายน 2560
5. การปรับแผนงานจ้างเหมาก่อสร้าง ทางวิ่งทางขับ และอาคารที่พักผู้โดยสาร จํานวน 2 สัญญา เพื่อเร่งรัดการเบิกจ่ายงบประมาณปี 2559 - 2560 โดยให้บริษัท เนาวรัตน์พัฒนาการ จํากัด (มหาชน) ปรับแผนการดําเนินงานจากเดิมแล้วเสร็จตามสัญญา ในวันที่ 15 กรกฎาคม 2562 เป็นวันที่ 31 ธันวาคม 2561 ซึ่งเร็วกว่าสัญญาประมาณ 200 วัน และขอให้ปรับแผนการใช้เงิน แสดงวิธีการเบิกจ่ายเงิน จํานวน 413.9841 ล้านบาท ให้ได้ภายในวันที่ 15 กันยายน 2560 ซึ่งค่างานตามสัญญาเป็นจํานวนเงินทั้งสิ้น 1,316,732,396.16 บาท
ประกอบด้วย งานจ้างเหมาก่อสร้างทางวิ่ง ทางขับ ลานจอดเครื่องบิน ระบบไฟฟ้าสนามบิน ถนนภายในและองค์ประกอบอื่น ๆ ของท่าอากาศยาน
6. มอบให้บริษัทที่ปรึกษา Ultimate Master Plan วางแผนการพัฒนาท่าอากาศยานเบตง 20 ปีข้างหน้า โครงการสิ่งก่อสร้างที่จําเป็นในอนาคต เช่น การจัดซื้อที่ดินเพิ่มเติมเพื่อขยายความยาวทางวิ่งเป็น 2,100 เมตร เป็นต้น โดยให้ศึกษาความเหมาะสมและวางแผนเตรียมความพร้อม เพื่อไม่ให้เป็นอุปสรรคในการดําเนินการในอนาคต
7. มอบให้กองก่อสร้างและบํารุงรักษา ทย. ประสานงานกับกรมทางหลวงชนบท จัดทําแผนการขยายถนนทางเข้าสู่ท่าอากาศยานเบตง เพื่อเตรียมความพร้อมแบบบูรณาการร่วมกันและประสานงานกับกรมการขนส่งทางบก เพื่อวางแผนการจัดรถขนส่งสาธารณะถึงท่าอากาศยานเบตงในอนาคต โดยให้ศึกษาเส้นทางรอบท่าอากาศยานรัศมี 100 กิโลเมตร และเส้นทางไปถึงด่านตรวจคนเข้าเมืองเบตง เพื่อเข้าสู่ประเทศมาเลเซีย ซึ่งเป็นไปตามนโยบาย One Transport ของกระทรวงคมนาคม
นอกจากนี้ นายดรุณ แสงฉาย ได้พบและให้กําลังใจเจ้าหน้าที่ผู้ควบคุมงานในพื้นที่และเน้นย้ําเรื่องความปลอดภัย และเป็นมิตรกับชุมชน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงน้ำท่วมเหนือ อีสาน หลังกรมอุตุประกาศเตือน กำชับทุกหน่วยเฝ้าระวัง พร้อมปฏิบัติการ 24 ชั่วโมง ย้ำให้แก้น้ำมากเผื่อน้ำน้อย มองปัญหาครบวงจร แนะประชาชนระมัดระวัง
วันเสาร์ที่ 22 ตุลาคม 2559
โฆษกรัฐบาลเผย นายกฯ ห่วงน้ําท่วมเหนือ อีสาน หลังกรมอุตุประกาศเตือน กําชับทุกหน่วยเฝ้าระวัง พร้อมปฏิบัติการ 24 ชั่วโมง ย้ําให้แก้น้ํามากเผื่อน้ําน้อย มองปัญหาครบวงจร แนะประชาชนระมัดระวัง
โฆษกรัฐบาลเผย นายกฯ ห่วงน้ําท่วมเหนือ อีสาน หลังกรมอุตุประกาศเตือน กําชับทุกหน่วยเฝ้าระวัง พร้อมปฏิบัติการ 24 ชั่วโมง ย้ําให้แก้น้ํามากเผื่อน้ําน้อย มองปัญหาครบวงจร แนะประชาชนระมัดระวังตัว
วันนี้ (14ก.ย.59) พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี เป็นห่วงสถานการณ์น้ําในภาคเหนือและภาคตะวันออกเฉียงเหนือ โดยเฉพาะปัญหาน้ําท่วมในหลายจังหวัด ภายหลังจากที่กรมอุตุนิยมวิทยาออกประกาศเตือนว่า พายุโซนร้อนราอีจะเคลื่อนตัวเข้าสู่ประเทศไทยในช่วงนี้
“ท่านนายกฯ ขอให้พี่น้องประชาชนระมัดระวังอันตรายจากน้ําท่วม น้ําป่าไหลหลาก ดินโคลนถล่ม ไม่ออกนอกบ้านในช่วงที่ฝนตกหนักหรือมีพายุ รวมทั้งเก็บข้าวของทรัพย์สินมีค่าขึ้นที่สูง พร้อมทั้งกําชับหน่วยงานที่เกี่ยวข้องเฝ้าระวัง และเตรียมออกปฏิบัติการช่วยเหลือผู้ที่เดือดร้อนตลอด 24 ชม. กรณีเกิดความเสียหายจากพายุที่รุนแรง
นอกจากนี้ ยังให้กรมชลประชาชน หน่วยงานด้านน้ําอื่น ๆ และแต่ละจังหวัดที่พายุจะพาดผ่าน ปรับแผนบริหารจัดการน้ําในภาพรวม และพื้นที่รับผิดชอบให้สอดคล้องกับความเป็นจริงในแต่ละช่วงเวลา เพื่อให้ประชาชนได้รับผลกระทบน้อยที่สุด โดยนอกจากจะต้องแก้ไขปัญหาเฉพาะหน้าเรื่องน้ําท่วมแล้ว จะต้องวางแผนกักเก็บน้ําไว้ใช้ในฤดูแล้งปีหน้าอย่างครบวงจรด้วย”
พลตรี สรรเสริญ กล่าวต่อว่า ขณะนี้ทุกหน่วยงาน ทั้ง กษ ทส มท วท ทก คสช ได้วางแผนและเชื่อมโยงการทํางานร่วมกัน เพื่อรับมือกับปัญหาน้ําท่วมแล้ว โดยเบื้องต้นได้คาดการณ์สภาพฝนและส่งข้อมูลแก่กัน รวมทั้งประเมินสถานการณ์น้ําทั้งในและนอกเขตชลประทาน
นอกจากนี้ ยังได้จัดเตรียมรถแจกน้ํากว่า 1,900 คัน และเครื่องสูบน้ํา 1,500 เครื่อง สําหรับประชาชนที่ขาดแคลนน้ําอุปโภคบริโภค และพื้นที่น้ําท่วมขัง ตลอดจนกําลังพลและเครื่องมือที่พร้อมให้ความช่วยเหลือผู้ที่เดือดร้อน ครอบคลุม 30 จังหวัด ที่อาจได้รับผลกระทบจากพายุ
“มาตรการป้องกันและแก้ไขปัญหาน้ําท่วมในภาคเหนือบริเวณลุ่มน้ํายม จะมีการลดระดับน้ําเหนือประตูระบายน้ําบ้านหาดสะพานจันทร์ จ.สุโขทัย ให้มีพื้นที่รองรับน้ําเพิ่มเมื่อมีฝนตกหนัก และผันน้ําเข้าคลองฝั่งซ้ายและขวาของแม่น้ํายม ส่วนในภาคกลางได้เตรียมพร่องน้ําในคลองชัยนาท-ป่าสัก และเขื่อนพระรามหก จ.พระนครศรีอยุธยา เพื่อรองรับการระบายน้ําจากภาคเหนือ และเตรียมสถานีสูบน้ําให้พร้อมรับมือกับสถานการณ์น้ํา”
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นรม. มุ่งเน้นการสร้างจิตสำนึกให้คนดูแลตัวเอง เพื่อช่วยลดอุบัติเหตุและการสูญเสียช่วงเทศกาล
วันพุธที่ 19 เมษายน 2560
นรม. มุ่งเน้นการสร้างจิตสํานึกให้คนดูแลตัวเอง เพื่อช่วยลดอุบัติเหตุและการสูญเสียช่วงเทศกาล
นายกรัฐมนตรีเผยต้องสร้างจิตสํานึกให้คนดูแลตัวเอง ลดอุบัติเหตุ ลดการสูญเสียช่วงเทศกาล
วันนี้ (18 เมษายน 2560) เวลา 13.20 น. ณ บริเวณห้องโถงตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีว่า วันนี้เป็นการประชุมนัดแรกหลังวันหยุดสงกรานต์ ถือว่าเป็นการเริ่มต้นทํางานช่วงปีใหม่ไทย ดังนั้น จึงได้ทําความเข้าใจกับรัฐมนตรีต่าง ๆ ว่าต้องทําอย่างไรบ้างเพื่อให้สอดคล้องกับรัฐธรรมนูญราชอาณาจักรไทย พ.ศ. 2560 และเพื่อให้เป็นไปตามโรดแมปนําไปสู่การเลือกตั้ง
นายกรัฐมนตรีต่อไปว่า สําหรับรายงานการสูญเสียในเทศกาลสงกรานต์นั้น มีผู้เสียชีวิตจํานวน 390 คน และผู้บาดเจ็บ จํานวน 3,808 คน ส่วนสาเหตุเหมือนเดิม คือ เมาแล้วขับ ขับรถเร็ว และไม่สวมหมวกกันน็อค ส่วนประเภทรถที่ประสบอุบัติเหตุ สูญเสียมากที่สุด คือ รถจักรยานยนต์ รองลงมาคือ รถกระบะขับเร็วจนเกิดอุบัติเหตุ ทั้งนี้ กฎหมายที่ผ่อนปรนในช่วงเทศกาลที่ผ่านมายังคงใช้อยู่ ดังนั้น อย่าเพิ่งยกเป็นประเด็นสร้างความขัดแย้ง โดยรัฐบาลเข้าใจว่าประชาชนต้องใช้เวลาปรับตัว
นายกรัฐมนตรีกล่าวว่า การบาดเจ็บและการสูญเสียครั้งนี้ แม้จะมียอดลดลง ไม่ใช่ไม่พอใจเจ้าหน้าที่ แต่เจ้าหน้าที่ทําได้แค่นี้ เพราะเป็นการบังคับใช้กฎหมาย ส่วนสาเหตุการเกิดอุบัติเหตุก็ต้องช่วยกันแก้ปัญหา ต่อไป เช่น ไม่กินเหล้าเวลาขับรถ ขับรถให้ช้าลง และต้องดูแลตัวเอง ซึ่งไม่มีใครจะดูแลชีวิตของเราได้ดีเท่ากับตัวเราเอง โดยเจ้าหน้าที่ตํารวจ และเจ้าหน้าที่ทหารมีหน้าที่คอยอํานวยความสะดวกด้านการจราจร
ส่วนการแก้ไขปัญหาระยะยาวในการสูญเสียของเทศกาลสงกรานต์ต้องแก้ที่ต้นเหตุ คือ ต้องสร้างจิตสํานึกของคน เพราะบ้านเมืองค่อนข้างขาดในเรื่องนี้ ว่าจะทําอย่างไรให้สังคมตลอดจนญาติพี่น้องปลอดภัย อีกทั้ง การใช้รถใช้ถนน และการดํารงชีวิต วันนี้คนใจร้อนขึ้นทุกวัน เพราะเคยชินกับการสื่อสารที่รุนแรง ขาดการยับยั้งชั่งใจจนทําให้การสื่อสารในโซเชียลเกิดความขัดแย้ง
ทั้งนี้ การเสนอข่าวต่าง ๆ ขอให้เสนอในทางที่บวก ถึงแม้จะมีสถานการณ์อะไรเกิดขึ้น ก็ต้องสอนคนว่าทําแบบนี้ไม่เหมาะสม อย่างเช่นเมื่อสักครู่ ได้สั่งการไปแล้วเรื่องเต้นไม่สุภาพ เปลือย เปิดอก ต้องจับให้ได้ คือไม่เกรงกลัวอะไรทั้งสิ้น ไม่มีความอาย ซึ่งสังคมอยู่แบบนี้ไม่ได้ หลายปัญหาต้องแก้ไข และได้สั่งการให้เจ้าหน้าที่ดําเนินการตามกฎหมายแล้ว
------------------------------------------------
รัฐบาลไทย-ข่าวทำเนียบรัฐบาล-แนวทางเตรียมข้ามพร้อมของสถานศึกษาในการเปิดภาคเรียน
วันอาทิตย์ที่ 24 พฤษภาคม 2563
แนวทางเตรียมข้ามพร้อมของสถานศึกษาในการเปิดภาคเรียน
รู้ทันป้องกันโควิด-19
-มีมาตรการคัดกรอง
-สวมหน้ากากอนามัย
-มีจุดบริการล้างมือ
-เว้นระยะห่าง
-ทําความสะอาดพื้นผิว
-ลดความแออัด
รัฐบาลไทย-ข่าวทำเนียบรัฐบาล-รมช.ศธ.ปนัดดา พบปะครูผู้ช่วยบรรจุใหม่ จ.ประจวบคีรีขันธ์
วันศุกร์ที่ 29 กันยายน 2560
รมช.ศธ.ปนัดดา พบปะครูผู้ช่วยบรรจุใหม่ จ.ประจวบคีรีขันธ์
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ มอบนโยบายและการปฏิบัติงานสําหรับข้าราชการครูและบุคลากรทางการศึกษา ตําแหน่งครูผู้ช่วย พ.ศ.2560 ที่บรรจุใหม่ จ.ประจวบคีรีขันธ์
รวมทั้งพบสนทนากับผู้บริหาร คณาจารย์ และนักศึกษาคณะอุตสาหกรรมและเทคโนโลยี คณะบริหารธุรกิจ และอุตสาหกรรมโรงแรมและเทคโนโลยี มหาวิทยาลัยเทคโนโลยีราชมงคล (มทร.) รัตนโกสินทร์เมื่อวันพฤหัสบดีที่28กันยายน2560ณห้องรัตนโกสินทร์ บอลรูม มทร.รัตนโกสินทร์ วิทยาเขตวังไกลกังวล อ.หัวหิน
ม.ล.ปนัดดา ดิศกุลกล่าวตอนหนึ่งว่าขอแสดงความยินดีกับข้าราชการครูบรรจุใหม่ทุกสังกัดของจ.ประจวบคีรีขันธ์ เพราะการเข้ารับราชการถือเป็นเกียรติยศ ความภาคภูมิใจทั้งตนเองและครอบครัว จงมีความภาคภูมิใจในศักดิ์ศรีของความเป็นข้าราชการของพระมหากษัตริย์ และร่วมกันทุ่มเทในความรับผิดชอบใหญ่หลวงในหน้าที่ราชการทางการศึกษา สนองพระมหากรุณาธิคุณ
โดยเฉพาะอย่างยิ่งครูอาจารย์ซึ่งนอกจากจะเป็นผู้มีบุญคุณใหญ่หลวงต่อลูกศิษย์แล้ว ครูคือผู้เป็นมิตรแท้และเข้าใจได้อย่างถ่องแท้กับศิษย์ ถือเป็นแรงบันดาลใจที่ยิ่งใหญ่แก่ศิษย์ จึงขอให้ครูบรรจุใหม่ประพฤติปฏิบัติตนเป็นตัวอย่างที่ดี (Role Model) ให้แก่ศิษย์ และฝากหน่วยงานต้นสังกัดให้คําแนะนําเกี่ยวกับความก้าวหน้าในชีวิตราชการ รวมทั้งดูแลขวัญกําลังใจและสวัสดิการแก่ครู เพราะอาชีพครูเป็นอาชีพที่มีความเสียสละอย่างแท้จริง
สําหรับนักเรียนนักศึกษาซึ่งเกิดมาในรัชกาลที่9ต้องการให้ลูกหลานได้ยึดมั่นในหลักคุณธรรม เพราะจะเป็นส่วนสําคัญในการพัฒนาสังคมและประเทศชาติให้มีความเจริญก้าวหน้ามีระเบียบวินัยและรับผิดชอบต่อหน้าที่ ซึ่งถือเป็นหลักคุณธรรมพื้นฐานที่ช่วยให้คนในสังคมอยู่ร่วมกันได้ ยึดมั่นหน้าที่พลเมืองอันดี ไม่ละเมิดสิทธิผู้อื่น ไม่ให้ร้ายป้ายสีผู้อื่น ไม่กล่าวคําเท็จ และตั้งใจปฏิบัติหน้าที่ในความรับผิดชอบของตนให้ดีที่สุด
อีกทั้งขอให้น้อมนํากระแสพระราชดํารัส หรือพระบรมราโชวาทของในหลวงมาประพฤติปฏิบัติเช่น
"การให้ความรู้นั้นมีค่ามากกว่าทรัพย์สินเงินทอง"หรือ
“เราทั้งหลายเฉพาะได้เกิดมาในประเทศนี้รวมกันแล้ว บางคนก็ต้องอยู่ในตําแหน่งอันใหญ่ บางคนก็อยู่ในตําแหน่งอันน้อย แต่แม้ว่าจะมียศตําแหน่งแปลกกันในระหว่างพวกเราฉันใดก็ดี ก็ยังมีหน้าที่อันหนึ่งซึ่งเราทั้งหลายย่อมมีอยู่เหมือนกันหมด คือ ว่ามีหน้าที่ที่จะต้องมีรักซึ่งกันและกัน แลจะต้องกระทําการตามกําลังของตนที่จะกระทําได้ เพื่อให้บ้านเมืองของเรามีความสุข รุ่งเรืองขึ้น”ซึ่งเป็นพระบรมราโชวาทในรัชกาลที่5
ประการสําคัญ คือ น้อมนํา "ศาสตร์พระราชา" ในหลวงรัชกาลที่9ที่เป็นหัวใจของนักการศึกษาคือ "รู้ รัก สามัคคี และเข้าใจ เข้าถึง พัฒนา" เพราะเมื่อทุกอย่างเริ่มจากการรู้จริง ก็จะทําให้เกิดความเข้าใจและรักที่จะทํา และเมื่อเรารักสิ่งใด ก็จะเข้าถึงสิ่งนั้นได้ง่าย เมื่อเราสามัคคีก็จะส่งผลให้เกิดการพัฒนาอย่างยั่งยืนต่อไป
นอกจากนี้ ม.ล.ปนัดดาได้ขอความร่วมมือจากครู อาจารย์ และนักศึกษา ได้ร่วมกันขับเคลื่อนกรอบแนวคิดที่สําคัญของโรงเรียนคุณธรรม 5 ข้อ ได้แก่ 1) ความพอเพียง 2) ความกตัญญู 3) ความซื่อสัตย์สุจริต 4) ความรับผิดชอบ 5) อุดมการณ์คุณธรรมจริยธรรม ตลอดจนรักษาเอกลักษณ์ของชนชาติไทย ทั้งการไหว้ การวางตัวให้เหมาะสม และการอ่อนน้อมถ่อมตนและช่วยกันขยายผลในเรื่องของโรงเรียนคุณธรรมไปสู่สถานศึกษาอื่น ๆ เพื่อเป็นการสืบสานพระราชปณิธานของในหลวงรัชกาลที่ 9
บัลลังก์ โรหิตเสถียร: สรุป/รายงาน
อิทธิพล รุ่งก่อน: ถ่ายภาพ
รัฐบาลไทย-ข่าวทำเนียบรัฐบาล-สธ. ปรับระบบบริการผู้ป่วยนอกวิถีใหม่ ปลอดภัยทั้งผู้รับและผู้ให้บริการ
วันพฤหัสบดีที่ 18 มิถุนายน 2563
สธ. ปรับระบบบริการผู้ป่วยนอกวิถีใหม่ ปลอดภัยทั้งผู้รับและผู้ให้บริการ
กระทรวงสาธารณสุข ปรับระบบบริการผู้ป่วยนอกวิถีใหม่ เพื่อความปลอดภัยของผู้รับบริการและผู้ให้บริการ ลดแออัด คัดกรองผ่านแอปพลิเคชันก่อนมาโรงพยาบาล แยกโซนบริการตามความเสี่ยง
กระทรวงสาธารณสุข ปรับระบบบริการผู้ป่วยนอกวิถีใหม่ เพื่อความปลอดภัยของผู้รับบริการและผู้ให้บริการ ลดแออัด คัดกรองผ่านแอปพลิเคชันก่อนมาโรงพยาบาล แยกโซนบริการตามความเสี่ยง
วันนี้ (18 มิถุนายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ณรงค์ อภิกุลวณิช รองอธิบดีกรมการแพทย์ แถลงข่าว New normal OPD กรมการแพทย์ ว่า ในสถานการณ์การระบาดของโรคโควิด 19 ทําให้มีความจําเป็นต้องมีการปรับระบบบริการทางการแพทย์วิถีใหม่ โดยเฉพาะแผนกผู้ป่วยนอก (OPD) ที่มีผู้ป่วยมาใช้บริการมากที่สุด กระทรวงสาธารณสุข โดยกรมการแพทย์ร่วมกับภาคีเครือข่าย จึงได้พัฒนาระบบบริการผู้ป่วยนอกวิถีใหม่ เพื่อความปลอดภัยของผู้มารับบริการและบุคลากรผู้ปฏิบัติงาน ลดความแออัด ลดระยะเวลารอคอย และลดความเหลื่อมล้ํา สร้างความเสมอภาค ได้รับบริการที่มีคุณภาพ เหมาะสมกับภาวะความเจ็บป่วยที่แตกต่างกันในแต่ละราย
ในส่วนความปลอดภัยลดโอกาสติดเชื้อของผู้มารับบริการและบุคลากรผู้ปฏิบัติงาน สามารถคัดกรองผู้ป่วยก่อนมาโรงพยาบาลผ่านแอปพลิเคชัน มีจุดคัดกรองที่โรงพยาบาล และจัดจุดบริการผู้ป่วยที่อาจติดเชื้อแยกจากผู้ป่วยอื่น เมื่อไปพบแพทย์ที่ห้องตรวจ จัดสถานที่/ที่นั่งให้มีการเว้นระยะห่างอย่างน้อย 1 เมตร มีจุดล้างมือ/ แอลกอฮอล์เจล ผู้รับบริการและเจ้าหน้าที่ต้องสวมหน้ากากอนามัย/หน้ากากผ้าตลอดเวลา ทําความสะอาดจุดเสี่ยงสัมผัสต่างๆ เช่น ลูกบิดประตู ราวจับ เก้าอี้พักคอย ปุ่มลิฟต์ เครื่องวัดความดันโลหิตด้วยน้ํายาฆ่าเชื้ออย่างน้อยวันละ 2 ครั้ง ใช้ฉากพลาสติก ฉากอะคริลิคป้องกันขณะให้บริการ ปรับโครงสร้างและระบบไหลเวียนอากาศให้ถ่ายเทตามมาตรฐานการควบคุมโรค แยกโซนบริการตามความเสี่ยงของผู้ป่วย และใช้ระบบลดการสัมผัสต่างๆ เช่น ประตูอัตโนมัติ การจ่ายเงินผ่าน QR code เป็นต้น
สําหรับการลดความแออัดและลดระยะเวลาการรอคอย โดยจํากัดจํานวนญาติ ไม่ควรเกิน 2 คน (หากไม่จําเป็น) การลงทะเบียน/ตรวจสอบสิทธิ์/นัดเวลาตรวจ online ก่อนมาโรงพยาบาล หรือผ่าน kiosk เมื่อมาถึงโรงพยาบาลแล้ว มีระบบตรวจรักษาทางไกลสําหรับผู้ป่วยเก่าควบคุมโรคได้ดี การรับยาผ่านช่องทางด่วนในกรณีนัดที่ไม่ต้องพบแพทย์ การรับยาร้านยาใกล้บ้าน การส่งยาทางไปรษณีย์ การรับยาแบบ drive thru หรือ อสม.ส่งยาถึงบ้าน ขึ้นกับความพร้อมของแต่ละหน่วยบริการ ขณะนี้ ดําเนินการแล้วในโรงพยาบาลสังกัดกรมการแพทย์ และในโรงพยาบาลภาครัฐและเอกชนหลายแห่ง ซึ่งจะมีผลในการลดความเสี่ยงต่อการติดเชื้อ เพิ่มความสะดวกรวดเร็วแก่ผู้มารับบริการ
นายแพทย์สกานต์ บุนนาค ผู้อํานวยการสถาบันเวชศาสตร์สมเด็จพระสังฆราชญาณสังวรเพื่อผู้สูงอายุ กล่าวว่า สําหรับการแยกโซนบริการตามความเสี่ยง จะแบ่งเป็น คลินิกทั่วไปที่มีความเสี่ยงต่อการติดเชื้อต่ํา (สีเขียว) เช่น คลินิกโรคเรื้อรัง เบาหวาน ความดันโลหิตสูง คลินิกที่มีความเสี่ยงต่อการแพร่เชื้อสูง (สีแดง) เช่น คลินิกโรคทางเดินหายใจ และคลินิกผู้ป่วยภูมิคุ้มกันต่ําซึ่งเสี่ยงต่อการติดเชื้อได้ง่าย (สีเหลือง) เช่น คลินิกโรคมะเร็ง คลินิกปลูกถ่ายอวัยวะ หรือผู้ป่วยรับยากดภูมิคุ้มกัน ทุกโซนจัดการตามมาตรฐานการควบคุมโรค และจัดบริการที่แตกต่างกันตามสภาวะของผู้ป่วย
******************************* 18 มิถุนายน 2563
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ รับโล่รางวัลและใบประกาศเกียรติคุณวิศวจุฬาดีเด่น ครั้งที่ 16
วันศุกร์ที่ 16 สิงหาคม 2562
ปลัดกระทรวงดิจิทัลฯ รับโล่รางวัลและใบประกาศเกียรติคุณวิศวจุฬาดีเด่น ครั้งที่ 16
ปลัดกระทรวงดิจิทัลฯ รับโล่รางวัลและใบประกาศเกียรติคุณวิศวจุฬาดีเด่น ครั้งที่ 16
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เข้าร่วมงานประกาศเกียรติคุณวิศวจุฬากิตติคุณอาวุโสดีเด่น ครั้งที่ 7 และวิศวจุฬาดีเด่น ครั้งที่ 16 ประจําปี 2562 ณ ห้อง Grand Hall โรงแรมเดอะ แอทธินี กรุงเทพฯ เมื่อวันที่ 15 สิงหาคม 2562 จัดโดยสมาคมนิสิตเก่าวิศวกรรมศาสตร์แห่งจุฬาลงกรณ์มหาวิทยาลัย ทั้งนี้ ปลัดกระทรวงดิจิทัลฯ ได้เข้าร่วมรับโล่รางวัลและใบประกาศเกียรติคุณวิศวจุฬาดีเด่น ซึ่งเป็นบุคลากรที่ประสบความสําเร็จและโดดเด่นด้านการงานเป็นที่ประจักษ์ ทั้งยังสร้างคุณประโยชน์ต่อสังคมและประเทศชาติ โดยมี นายสุพัฒนพงษ์ พันธ์มีเชาว์ นายกสมาคมนิสิตเก่าวิศวกรรมศาสตร์แห่งจุฬาลงกรณ์มหาวิทยาลัย เป็นประธานในงาน
*****************
รัฐบาลไทย-ข่าวทำเนียบรัฐบาล-“ยุติธรรม” จัดประชุม กพยช.ขับเคลื่อนการบริหารงานยุติธรรมของประเทศ
วันพุธที่ 29 สิงหาคม 2561
“ยุติธรรม” จัดประชุม กพยช.ขับเคลื่อนการบริหารงานยุติธรรมของประเทศ
กระทรวงยุติธรรม จัดประชุม กพยช.ขับเคลื่อนการบริหารงานยุติธรรมของประเทศ
เมื่อวันพุธที่ ๒๙ สิงหาคม ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานการประชุมคณะกรรมการพัฒนาการบริหารงานยุติธรรมแห่งชาติ (กพยช.) ครั้งที่ ๔/๒๕๖๑
โดยมี คณะกรรมการผู้ทรงคุณวุฒิ และผู้ที่เกี่ยวข้อง เข้าร่วมฯ
โดยที่ประชุมได้รับทราบวาระเพื่อทราบตามที่ฝ่ายเลขานุการนําเสนอ ดังนี้
๑. สรุปสาระสําคัญ”เวทีสาธารณะว่าด้วยหลักนิติธรรมและการพัฒนาที่ยั่งยืน”
๒. ผลการดําเนินงานตามมติที่ประชุม กพยช.
๓. ความคืบหน้าการดําเนินงานของคณะอนุกรรมการระหว่างเดือนพฤษภาคม-ปัจจุบัน
๔. การประชุมหารือแนวทางการดําเนินงานตามแผนการปฏิรูปประเทศด้านกระบวนการยุติธรรมภายใต้กรอบการขับเคลื่อนภารกิจของ กพยช.
๕. สรุปผลการประชุมทางวิชาการระดับชาติว่าด้วยงานยุติธรรม ครั้งที่๑๖ “พัฒนากระบวนการยุติธรรม
ลดความเหลื่อมล้ํา นําความยุติธรรมสู่ประชาชน”
๖. ผลการดําเนินงานคณะกรรมการพัฒนาการบริหารงานยุติธรรมระดับจังหวัด (กพยจ.)
นอกจากนี้ที่ประชุมยังได้ร่วมกันพิจารณา และมีข้อสังเกตและข้อเสนอแนะให้ฝ่ายเลขานุการ นําไปพิจารณาดําเนินการในประเด็นต่างๆ ตามวาระเพื่อพิจารณา ดังนี้
๑. การปกปิดประวัติความผิดอาญาของเด็กและเยาวชนและการจัดการข้อมูลประวัติการกระทําความผิด
ในกรณีทั่วไป
๒. สถานการณ์ความเชื่อมั่นต่อกระบวนการยุติธรรม
๓. รายงานผลการดําเนินโครงการจัดทําตัวชี้วัดประสิทธิภาพกระบวนการยุติธรรมทางอาญา
๔. แนวทางการสร้างขวัญกําลังใจและแรงจูงใจในการปฎิบัติหน้าที่ของบุคลากรในกระบวนการยุติธรรม
ทั้งนี้ ฝ่ายเลขานุการจะได้นําข้อเสนอแนะ/ข้อสังเกตของที่ประชุมไปดําเนินการ
ให้เป็นไปตามมติที่ประชุมต่อไป